Eszterházy SC: zavarba ejtő rajt után zökkenők nélküli zárás
A női NB I/B Keleti csoportjának 5. fordulójában kilencgólos győzelmet arattak az egri egyetemisták.
ESZTERHÁZY SC–OROSHÁZA
31–22 (14–15)
Eger, Eszterházy csarnok, 100 néző, V.: Maródi, Novák.
ESC: VAJK – BERNÁT D. 6, Brettner 4, Bató 6 (2), Juhász R. 2, Kobela 4, Buszáki 3. Cs.: Fodor L. – SZECSŐDI 5 (1), Alaxai 1, Jurmann, Dohány V., Papp D., Romány K., Barta A. Edző: Zsadányi Sándor.
Az eredmény alakulása. 6. perc: 2–3, 12. p.: 4–6, 18. p.: 7–9, 24. p.: 10–11, 36. p.: 17–17, 42. p.: 22–17, 48. p.: 25–19, 54. p.: 27–20.
Kiállítások: 4, ill. 10 perc.
Hétméteresek: 4/3, ill. 4/3.
Piros lap: Tóth S. (41. p.)

Nehezen találta a ritmust az Eszterházy SC, tíz perc után 6–2-es vendégvezetésnél időt kellett kérni a hazaiaknak. Bár a folytatás reménykeltőbbre sikeredett, a szünetig mégsem sikerült megújulni. Fordulás után már azt az egri együttest láthatta a publikum, amely eddig hibátlanul muzsikált, a vége így teljesen egyértelmű győzelemmel zárult.

Zsadányi Sándor: – Nem tudom máshogyan mondani: mocskosul felkészült belőlünk az Orosháza. Többször már nekem is zavarba ejtő volt a kispadon, hogy mennyire olvassa ellenfelünk a játékunkat. Szerencsére a második félidőben sikerült felőrölnünk az orosháziak játékát, így egy értékes győzelmet arattunk. Nagyon örülünk az újabb sikerünknek, de a mai meccsből tanulnunk kell.

A bajnokság állása

1. Eszterházy SC 5 5 – – 146–110 10
2. Vasas SC 3 3 – – 111–70 6
3. Kecskemét 5 3 – 2 156–131 6
4. FTC U20 2 2 – – 74–52 4
5. Kispest-Vajk 3 2 – 1 72–76 4
6. PC Trade SZNKE 4 2 – 2 99–112 4
7. Pénzügyőr SE 4 1 – 3 99–103 2
8. Tempo KSE 5 1 – 4 134–148 2
9. Hajdúnánás SK 1 – – 1 23–27 0
10. Orosházi NKC 1 – – 1 22–31 0
11. Gödi SE 1 – – 1 16–30 0
12. VS Dunakeszi 4 – – 4 96–158 0
Következik: FTC U20–Eszterházy SC, Budapest, Elek Gyula Aréna, szombat, 16.00
kézilabda